[A:1]/ /ma hA lo tsA sa rba dznyA pra dznyo ra tna su shrI dhwa dza syapadasyabimokShabidzahAr/ /lo chen thams cad mkhyen pa shes rab rin chen rgyal mtshan dpal bzang po'i zhabs kyi rnam par thar pa bzhugs so/ / na mo manydzu badzrA ya/ dpal ldan dge legs gser gyi gzhi las 'thon// yongs rdzogs yon tan sku bzhi'i bang rim can/ /phrin las gzi 'od phyogs kyi mtha' 'jal ba/ /dpal ldan bla ma thub dbang lhun por 'dud/ /gang gi drin las bdag blo'i chu 'dzin ni/ /phyi nang gsung rab chu khur dpal gyi 'byor// legs bshad dbyar skyes gad mos sa gsum 'gengs/ /phan bde'i char 'bebs 'jam dbyangs mchog tu rgyal/ /rang nyid mchog tu rlom pa'i nga ro yis| |bdag bstod gzhan smod dam pa'i tshul min yang / /sgro bskur med par rang gi ngang tshul rnams/ /'khor du sgrogs pa sangs rgyas tshul lugs yin/ khyad par mkhas shing grub pa lhur len pa'i/ /dad ldan slob ma mang pos mgrin gcig tu/ /gzhan gyis sbyar la sgro 'dogs skur 'debs dang / /bstod mi shes kyis bstod sogs skyon 'byung bas/ /chos rje yab sras gsum po'i rnam thar bzhin| |chad lhag nor bas dben zhing sbyar legs par/ /rang gis ngang tshul